Sancta Sophia (Constantinopolis)
Vide etiam paginam discretivam: Sancta Sophia (discretiva). Sancta Sophia, antea Aedes Sanctae Sophiae (Graece: Ἁγία Σοφία 'sancta sapientia'; Turcice: Ayasofya) est meschita et fuit ecclesia Constantinopolitana ab Iustiniano die 27 Decembris 537 sacrata. Ecclesia Imperii Romani Orientalis primaria et sedes patriarchae Constantinopolitani erat. Ante templi altar, multi imperatores Byzantini diademate coronati sunt. Constantinopoli ab Ottomanidis expugnata aedes Sophiana in meschitam, sed post Primum bellum mundanum, ab anno 1934 enim, in museum conversa est. Die 10 Iulii 2020 Turcicum Danıştay (civitatis consilium) conversionem diei 24 novembris 1934 meschitae Hagiae Sophiae in museum dissolvendam esse nuntiavit. Die 24 Iulii 2020 in meschita reaperta primae feria sexta preces locum habuit.